stanford-oval/wikipedia huggingface dataset:
סיטרואן סורוולט

| --- | --- |

 מאפיינים כלליים
 יצרן:  סיטרואן
 שנות ייצור:  הוצג ב-2010 (דגם קונספט)
 מודל קודם:  אין
 מודל אחריו:  אין
 סיווג:  רכב חשמלי
 פלטפורמה:  2 דלתות, קופה
 אורך:  3,850 מילימטר בדגם חמש דלתות
 רוחב:  1,870 מילימטר
 גובה:  1,200 מילימטר
 משקל:  1,150 ק"ג
 מפרט טכני
 מנוע:  2 מנועים חשמליים - (221 kW), המפיקים 300 כ"ס
 מהירות מרבית:  260 קמ"ש
סיטרואן סורוולט (צרפתית: Citroën Survolt) היא מכונית קונספט המוגדרת כמכונית חשמלית, מתוצרת  יצרנית הרכב הצרפתית סיטרואן אשר הוצגה לראשונה בסלון המכוניות בז'נבה בשנת 2010.
סיטרואן סורוולט

ה"סיטרואן סורוולט" מוגדרת כמכונית חשמלית בתצורת מכונית ספורט, 2 דלתות, מתוצרת חברת סיטרואן הצרפתית.
הדגם מיוצר מסיבי פחם.
מרכב הסורוולט מגיע בשילוב של שני צבעים, סגול ואפור כהה.
תא הנוסעים של הסורוולט מעוצב כמו תא צף, עם שיבוץ של זכוכית בין קורות ההגנה המצופות כרום.
המכונית יכולה להאיץ מ-0 ל-100 קמ"ש תוך 4.0 שניות.
המכונית הופיעה במספר משחקי וידאו, למשל ב"אספלט 6" ו"אספלט 8".
תמונות

לוגו חברת סיטרואן על הדגם
לקריאה נוספת

סיטרואן סורוולט, באתר סיטרואן ישראל
סיטרואן סורוולט - מכוניות קונספט ( Citroën Survolt Car | Concept Cars - Citroën UK] (ארכיון)
הערות שוליים

↑  סיטרואן סורוולט, באתר חברת סיטרואן
↑    Dominic Holtam, ‏Citroen Survolt review, The Telegraph, 27 September 2010
↑  DS Survolt, Asphalt Wiki (באנגלית)
סיטרואן סוג B10

| --- | --- |

Citroën Type B10
 מאפיינים כלליים
 יצרן:  סיטרואן
 שנות ייצור:  1924–1925
 הרכבה:  צרפת צרפת
 מודל קודם:  סיטרואן סוג B2
 מודל אחריו:  סיטרואן סוג B12
 סיווג:  "Torpedo (car)" (אנ')
 מרכב:  Front-engine, rear-wheel-drive layout (אנ')
 אורך:  3,680–3,940 מ"מ
 רוחב:  1,350–1,410 מ"מ
 גובה:  1,750 מ"מ (דגם טורפדו סדאן 4 דלתות)
 משקל:  1,010 ק"ג (דגם טורפדו סדאן 4 דלתות)
 בסיס גלגלים:  2,830 מ"מ
 מפרט טכני
 מנוע:  4 צילינדרים, בטור, 2 שסתומים לצילינדר, 1,452 סמ"ק המפיק 20 כ"ס ב-2,100 סל"ד
 הילוכים:  תמסורת ידנית – 3 מהירויות
 מהירות מרבית:  70 קמ"ש
סיטרואן סוג B10 (בצרפתית: Citroën Type B10) היא מכונית קטנה, שיוצרה במספר צורות גוף שונות הכוללות: מכונית משפחתית, מכונית קופה, רודסטר, מכונית לנדולט, וקבריולה.
דגמי "סיטרואן סוג B10" הם מתוצרת יצרנית הרכב הצרפתית סיטרואן אשר יוצרו בין השנים 1925–1924 ונבנו במפעל של אנדרה סיטרואן.
חלקם של דגמי "סיטרואן סוג B10" הוגדרו כסוג של מכונית "Torpedo (car)" (אנ').
יוצרו 17,259 יחידות.
תצורות

"Torpedo" בתצורה 4 דלתות סדאן.
"Torpedo Sport".
"Conduite Intérieure" (saloon/sedan)".
"Coupé De Ville".
לנדולט.
גלריה

"סיטרואן סוג B10"
"סיטרואן סוג B10"
"סיטרואן סוג B10"
"סיטרואן סוג B10"
ראו גם

סיטרואן
סיטרואן סוג B2
סיטרואן סוג B12
סיטרואן B14
סיטרואן סוג B15
הערות שוליים

↑  "סיטרואן סוג B10" car.info/en-se/citroen/type-b10
↑  סיטרואן B2 / סיטרואן B10 citroenet.org.uk/passenger-cars/ac/10hp-b2-b10/10hp-type-b2-b10
↑  "סיטרואן סוג B10"  בתצורה 4 דלתות טורפדו - תמונה autoviva.com/type_b10/version
סאקו דומבייה

סקו דומביה (בצרפתית: Sékou Doumbia; נולד ב-11 בפברואר 1994) הוא כדורגלן אייבורני ששיחק במכבי הרצליה 2023-2024 כרגע שחקן חופשי
קריירה

דומבייה החל את הקריירה שלו בקבוצת הנוער המקומית, אגנאדה דה זראנו. בשנת 2014 הצטרף דומבייה לסקסאן מליגת העל המולדובית. ב-4 באוקטובר 2014 ערך את הופעת הבכורה שלו בקבוצה, בתיקו 0-0 מול דאציה קישינב.
בקיץ 2015 חתם דומבייה בזאריה בלץ.
ב-5 באוגוסט 2016 חתם דומבייה בסלוצק מליגת העל הבלארוסית. ב-8 ביולי 2018 הבקיע דומבייה את שער הבכורה שלו בקבוצה, בניצחון 0–1 נגד הרדזיה.
ב-24 בינואר 2019 חתם דומבייה בטמבוב מליגת הכדורגל הלאומית של רוסיה. דומבייה היה שותף לעלייה של הקבוצה לליגת העל הרוסית בסיום העונה.
ב-5 באוגוסט 2019 חתם דומבייה בארמאוויר.
ב-10 בפברואר 2021 חתם דומבייה בהפועל חדרה מליגת העל. בסיום העונה שוחרר מהמועדון.
אחרי כמעט שנה שלא שיחק, חתם דומבייה באפריל 2022 באורדבסי שימקנט מליגת העל הקזחית.
ב-29 ביוני 2023 חזר לישראל וחתם במכבי הרצליה.
הערות שוליים

↑  ליאב נחמני, סקו דומביה חתם בהפועל חדרה, באתר ישראל היום, 10 בפברואר 2021
↑  מיכאל וייסרמן, סטיבן אלפרד וסאקו דומביה חתמו במכבי הרצליה, באתר דאבל פס, ‏29 ביוני 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאקו דומבייה".
סמל איי מרשל

| --- | --- |

 פרטים
 המחזיק בסמל:  ממשלת איי מרשל
 תאריך אימוץ:  1986 
 התקנים
 סלוגן:  "ממשלת איי מרשל" באנגלית
 מוטו:  "ממשלת איי מרשל" במרשלייזית
 
סמל איי מרשל מורכב מציפור המצוירת בצורה מסורתית, שמאחוריה שני איים, קאנו ועץ דקל על רקע כחול. הרקע הכחול מסמל את האוקיינוס השקט והאיים הקאנו והדקל את איי מרשל, ואת תושבי האיים ותרבותם.
בפינה השמאלית העליונה של הסמל, ופינה הימנית העליונה פסים אדומים ולבנים. 
סביב הסמל מופיעה הכתובת: "ממשלת איי מרשל" באנגלית ("Government of the Marshall Island") ומתחת לסמל אותה כתובת במרשלית: "Jepilpin ke Ejukaan."
סלאמבורי (1994)

| סלאמבורי (1994)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WCW
תאריך: 22 במאי 1994
עיר: פילדלפיה, פנסילבניה
אולם: פילדלפיה סיוויק סנטר
מספר צופים: 4,000
סיסמה פרסומית: A Legends' Reunion ...A Night With the Classics !One Ring...One Moment...One Mega-Event
סדרת אירועי שלם וצפה של ה-WCW
| Spring Stampede | סלאמבורי (1994) | Bash at the Beach |
סדרת אירועי סלאמבורי
| 1993 | סלאמבורי (1994) | 1995 |
סלאמבורי (1994) היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-22 במאי 1994, בפילדלפיה סיוויק סנטר שבפילדלפיה, פנסילבניה. האירוע היה האירוע השני בסדרת אירועי סלאמבורי.
שמונה קרבות התנהלו באירוע, כולל אחד ששימש כקרב חושך (קרב שלא שודר בטלוויזיה). בקרב המרכזי, סטינג ניצח את ויידר וזכה באליפות העולם הבינלאומית במשקל כבד של WCW. עוד ברשימת הקרבות, קקטוס ג'ק וקווין סאליבן ניצחו את הנאסטי בויז (בריאן נובס וג'רי סאגס) וזכו באליפות הזוגות העולמית של WCW בקרב ברוד סטריט בולי שבו דייב שולץ שימש כשופט המיוחד, וריק פלייר ניצח את בארי ווינדהאם ושמר על אליפות העולם במשקל כבד של WCW.
אירוע

| --- | --- |

תפקיד:: שם:
צוות השידור: טוני שאבוני
צוות השידור: בובי הינן
צוות השידור: גורדון סולי (קרב אגדות)
מראיינים: ג'ין אוקרלנד
מראיינים: ג'סי ונטורה
כרוזים: גארי מייקל קפטה
כרוזים: מייקל באפר
שופטים: רנדי אנדרסון
שופטים: ניק פטריק
לפני האירוע, ארגון ה-WCW הציג לקהל הרחב קבוצה של אגדות. מאוחר יותר באותו האירוע, "המתנקש", אוליי אנדרסון, הארלי רייס, ארני לאד, הקראשר ודיק הברוזר הוכנסו להיכל התהילה של ה-WCW.
קקטוס ג'ק החליף את דייב סאליבן הפצוע בקרב על אליפות הזוגות העולמית של WCW.
ויידר היה אמור להתחרות נגד ריק רוד, אך האחרון הוחלף על ידי סטינג לאחר שהוא ספג פציעה בגבו אשר סיימה את הקריירה שלו במהלך קרב נגד סטינג ביפן.
תוצאות

| מס' | תוצאות | התניות | זמן |
| --- | --- | --- | --- |
| D1 | פריטי וונדרפול (פול רומא ופול אורנדורף) ניצחו את בריאן ובראד ארמסטרונג | קרב זוגות | - |
| 2 | סטיב אוסטין (א) ניצח את ג'וני בי באד | קרב יחידים על אליפות ארצות הברית במשקל כבד של WCW | 16:12 |
| 3 | טרי פאנק נגד טולי בלנשארד הסתיים בפסילה כפולה | קרב יחידים | 07:15 |
| 4 | לארי זביסקו ניצח את לורד סטיבן ריגל | קרב יחידים | 11:30 |
| 5 | דאסטין רודס ניצח את באנקהאוס באק (עם קולונל רוברט פארקר) | קרב חבלי שוורים | 12:47 |
| 6 | ריק פלייר (א) ניצח את בארי ווינדהאם | קרב יחידים על אליפות העולם במשקל כבד של WCW | 13:21 |
| 7 | קקטוס ג'ק וקווין סאליבן ניצחו את הנאסטי בויז (בריאן נובס וג'רי סאגס) (א) | קרב ברוד סטריט בולי על אליפות הזוגות העולמית של WCW (דייב שולץ שימש כשופט המיוחד) | 09:56 |
| 8 | סטינג ניצח את ויידר | קרב יחידים על אליפות העולם הבינלאומית במשקל כבד הפנויה של WCW | 13:54 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
הערות שוליים

1 2 3 4 5 6 7 8  תוצאות אירועי סלאמבורי
סיטרואן סוג 23

| --- | --- |

 מאפיינים כלליים
 נקרא גם:  Citroen U 23
 יצרן:  סיטרואן
 שנות ייצור:  1935–1969
 הרכבה:  צרפת צרפת
 מודל אחריו:  Citroën Belphégor
 חברת אם:  Citroën
 סיווג:  משאית קלה, מיניבוס
 משקל:  2,300 ק"ג (משקל כולל), (טעינה - 1,500 ק"ג), משנת 1940 גרסה ארוכה יותר של הדגם - משקל כולל 3,800 ק"ג
 מפרט טכני
 מנוע:  1936 - מנוע דיזל 1,767 סמ"ק, המפיק 40 כ"ס,  מנוע מאוחר יותר: 1,911 סמ"ק
 מהירות מרבית:  70 קמ"ש
 
סיטרואן סוג 23, שנת 1950
סיטרואן סוג 23, תצורת ואן, שנת 1958
סיטרואן סוג 23 (Citroën Type 23) היא משאית קלה, אשר יוצרה על ידי חברת סיטרואן הצרפתית בין השנים 1935–1969. יוצרה גם גרסה של מיניבוס. הדגם נקרא גם "Citroen U 23".
הדגם היה בשימוש צבאות צרפת, בריטניה ופולין בתקופת מלחמת העולם השנייה. עד פלישת גרמניה לצרפת, במלחמת העולם השנייה נמסרו 12,000 יחידות בתקופה של פחות מ-10 חודשים.
סך הכול יוצרו 121,902 יחידות.
הדגם היה קרוי "סיטרואן סוג 23" - משקלו הכולל היה 2,300 ק"ג.
סיטרואן סוג 23
מודלים

משאית קלה
ואן
מיניבוס
דגמי סיטרואן סוג 23

סיטרואן סוג 23
סיטרואן סוג 23s (לאחר מלחמת העולם השנייה)
משנת 1940 גרסה ארוכה יותר ב-370 מ"מ (בדגם המשאית)
תמונות

מיניבוס - סיטרואן סוג 23
מיניבוס - סיטרואן סוג 23, שנת 1936
מיניבוס - סיטרואן סוג 23
סיטרואן סוג 23 - משאית קלה
סיטרואן סוג 23 - משאית קלה
סיטרואן סוג 23 - משאית קלה, מבט לתא הנהג
סיטרואן סוג 23, שנת 1950
סיטרואן סוג 23, שנת 1958
סיטרואן סוג 23 ]
סיטרואן סוג 23 ]
ראו גם

סיטרואן
סיטרואן סוג B15
סיטרואן סוג 29
סיטרואן C15
לקריאה נוספת

סיטרואן סוג 23
סיטרואן סוג 23  (citroenet)
סמל איי שלמה

| --- | --- |

 פרטים
 המחזיק בסמל:  המונרך של איי שלמה
 תאריך אימוץ:  7 ביולי 1978 
 התקנים
 ציצה:  שמש
 מעטה:  כחול ולבן
 מגן:  צ'יף כחול בתוכו שתי סנוניות לבנות עפות וציפור עומדת חומה במרכז, שטח צהוב, במרכזו סאלטייר ירוק עם שתי חניתות במרכז הפסים ומגן במרכז, שני צבים בשני השטחים הצהובים הצדדיים.
 תומכים:  תנין וכריש
 חלקה:  גזע עץ
 מוטו:  להוביל זה לשרת
 
סמל איי שלמה הוא שלט אצולה שבמרכזו מגן הכולל את הסמלים המסורתיים של האי. למגן שני תומכים - תנין וכריש. תחת המגן רשום מוטו המדינה: "להוביל זה לשרת" (באנגלית:  "To Lead Is to Serve").
בראש ציצת הסמל קסדה שעליה קישוטים ומעליה שמש.
ראו גם

דגל איי שלמה
המנון איי שלמה
| סמלי מדינות אוקיאניה |
| --- | --- | --- |
| מדינות | אוסטרליה • איי מרשל • איי שלמה • אינדונזיה • ונואטו • טובאלו • טונגה • מיקרונזיה • נאורו •  ניו זילנד (איי קוק • ניואה) • סמואה • פיג'י • פלאו • פפואה גינאה החדשה • קיריבטי |  |
| שטחים תלויים | אי הפסחא • אי חג המולד • איי מריאנה הצפוניים • איי קוקוס • בוגנוויל • גואם • הוואי • טוקלאו • ואליס ופוטונה • נורפוק • סמואה האמריקאית • פולינזיה הצרפתית • פיטקרן • קלדוניה החדשה |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
סמל איי פוקלנד

| --- | --- |

 פרטים
 המחזיק בסמל:  איי פוקלנד 
 תאריך אימוץ:  29 בספטמבר 1948 
 התקנים
 מגן:  כחול, גלים לבנים בתחתית, בחלק העליון מופיע כבש ובתחתון ספינת מפרש
 מוטו:  "התשוקה לזכות"  (Desire the Right)
 
סמל איי פוקלנד הוענק לאיים ב-29 בספטמבר 1948.
הסמל מתאר את הספינה "תשוקה" (Desire), שרב החובל שלה, ג'ון דייוויס גילה את האיים ב-1592.
מוטו האיים, המזכיר את שם הספינה "התשוקה לזכות" (Desire the Right) מופיע בתחתית הסמל.
בראש הסמל ניצב כבש המסמל את תעשיית גידול הצאן שהיוותה עד לאחרונה מרכיב מרכזי בכלכלת האיים, ואת העשב האופייני לאיים.
ראו גם

דגל איי פוקלנד
גלריית סמלי הממלכה המאוחדת
סכר געשי

קצה סכר הלבה המכונה "המחסום" (The Barrier) הסוכר את אגם גריבאלדי בקולומביה הבריטית שבקנדה
סכר געשי הוא סוג של סכר טבעי הנוצר במישרין או בעקיפין עקב געשיות, האוגר או מעכב באופן זמני זרימת המים בנחלים קיימים, בדומה לסכר מעשה ידי אדם. קיימים שני סוגים של סכרים געשיים, אלו שנוצרו מזרימה של לבה מותכת, ואלו שנוצרו מהשקעה ראשונית או שניונית של סלעים פירוקלסטיים וסחופת. סיווג זה מחריג מההגדרה צורות נוף אחרות ממקור געשי דמויות סכר שהן בדרך כלל גדולות יותר ומתקיימות במשך תקופה ארוכה יותר, המכונות בשם אגם לוע, אף שמרכזים געשיים אלו עשויים להיות המקור לחומרים שיצרו סכרים געשיים, ואף שניתן להתייחס לחלקם התחתון של שולי הלוע הסוכרים את האגם כאל סכר, בייחוד אם רמת פני המים בתוך הלוע גבוהה יחסית.
סכרים געשיים נוצרים בכל רחבי העולם, כשמקורם הוא מתחמים געשיים רדומים או פעילים, ומוצאים עדויות לקיומם במחקרים גאולוגיים ובעדויות היסטוריות והם נוצרים גם בימינו. במקביל קיימות גם עדויות להסרתם או להתמוטטותם של סכרים כאלו. אורך החיים של הסכרים משתנה והוא נע בין ימים אחדים, שבועות, שנים ועד כמה מאות אלפי שנים ויותר. גם גודל הסכרים משתנה בין סכרים באורך ורוחב של מטרים בודדים לסכרים באורך של מאות או כמה אלפי מטרים.
תהליך הקמת סכרים אלו, המבנה הפנימי שלהם, תפוצתם ואורך חייהם קשורים ישירות לכמות האנרגיה הגאותרמית הראשונית שהשתחררה, למהירותה, ולמשכה. גורמים נוספים כוללים את סוג הסלעים שנוצרו, מאפייניהם הפיזיים, עמידותם, וצורות השקעתם השונות. צורות ההשקעה כוללות זרימת לבה מותכת בכוח הכבידה על פני השטח, זרימה, או נפילה מהאוויר של סלעים פירוקלסטיים, כמו גם חלוקה מחדש והסעה של חומרים אלו באמצעות הכבידה או מים.
סכר לבה

סכרי לבה נוצרים מלבה הזורמת או נשפכת לעמק של נהר בכמות ובעובי מספיקים להתגבר על עוצמת המים ההופכים זמנית לקיטור במגע עם הלבה הלוהטת, ועל כוח הסחיפה של המים הזורמים הפועלים להסיר את הסכר. עוצמת הסחיפה של המים תלויה בכמות המים הזורמים ובשיפוע הנהר. הלבה עשויה לזרום במהלך מספר התפרצויות רציפות או חוזרות ונשנות, ויכולה להיפלט מלוע אחד, מכמה לועות או ממערכת סדקים. מקורה של לבה המסוגלת ליצור סכרים, דוגמת בזלת, הוא בדרך כלל מהתפרצויות פחות אלימות. גם לבות צמיגות יותר ובעלות תוכן פחות מאפי, דוגמת דקיט וריוליט יכולות לזרום, אך הן קשורות יותר להתפרצויות שעוצמת ההתפוצצות שלהן גדולה יותר וליצירת סלעים פירוקלסטיים.
מהרגע שסכר הלבה נוצר יוצר זרם הלבה המתמשך קיר תלול בצד הפונה לזרם המים בשל הלחץ שמפעילים המים שגובה פניהם עולה, אבל מרבית הלבה זורמת בלא התנגדות במורד, כשהיא מכסה את קרקעית הנהר שהתייבשה ואת המשקעים הנהריים, לעיתים לאורך כמה עשרות קילומטרים. בסופו של דבר דומה צורתו של סכר הלבה לטיפה מוארכת היוצרת טריז בתחתית העמק. במקביל ממשיכים המים לזרום, פני האגם ממשיכים להתרומם, ובאגם מצטברים משקעים, שקודם ליצירת הסכר נסחפו במורד זרם. התוצאות הבלתי נמנעות של תהליכים אלו הן הצטברות של משקעים על קרקעית האגם, זרימת מים מעל לסכר, ומפלי מים הגורמים למערבולות בבסיס הסכר שבעזרת המשקעים גורמים לכרסום בבסיס הסכר ובסופו של דבר להתמוטטותו, אלא אם נוצר מוצא חלופי למים ולמשקעים באגם שמאחורי הסכר.
עדויות גאולוגיות לסכרים גדולים כוללות את הסכרים שנוצרו כמה פעמים בשליש המערבי של הגרנד קניון. הגדול בסכרים אלו מכונה סכר פרוספקט (Prospect Dam) והוא נוצר לפני 1.2 מיליון שנים וגובהו הגיע ל-690 מטרים מתחתית הקניון, 1,200 מטרים מעל פני הים. שטח פניו של האגם שנוצר מאחורי הסכר היה עצום, גדול בהרבה מאגם פאוול שמאחורי סכר קניון גלן, וגובה פניו היה כ-90 מטרים מעל לקצה העליון של סכר קניון גלן. משערים על סמך כמויות המים שזורמות כיום בנהר שהאגם התמלא תוך 22 שנים. המים החלו אז להישפך מעל הסכר תוך יצירת מפל בגובה של כ-700 מטרים. אין כיום אף נהר שספיקתו דומה לקולורדו או גבוהה ממנו היוצר מפל שגובהו מתקרב לממדים אלו. סכרים נוספים נוצרו באגן הניקוז של הנהר סנייק. "אגם איידהו" (Lake Idaho), אגם קדום שהתקיים במשך 6.5 מיליון שנים, התמלא מאחורי סכר לבה ויצר את חלקו המערבי של מישור הנהר סנייק והצטברו בו משקעים בעובי של 1,200 מטרים. מקומות נוספים כוללים בסמוך לעיירה אמריקן פולס (American Falls) באיידהו ורבים אחרים. רבים מסכרים אלו התמוטטו כאשר המים החלו לשטוף מעליהם או כתוצאה מהשיטפון הגדול של ימת בונוויל הקדומה (Bonneville flood).
דוגמאות רבות נוספות קיימות בעולם כולל, אגם קבורגואה (Caburgua) בצ'ילה, אגם מיוואטן באיסלנד ואגם רפורואה (Reporoa) בניו זילנד. דוגמאות במערב קנדה ובמקומות נוספים בצפון מערב ארצות הברית כוללים את אגם הלבה (Lava Lake), סכר הלבה המכונה "המחסום" (The Barrier) הסוכר עדיין את אגם גריבאלדי בקולומביה הבריטית ולבה ביוט (Lava Butte), חרוט געשי במרכז מדינת אורגון בארצות הברית, שבהתפרצותו לפני כ-7,000 שנים יצר סכר על נהר דשוטס (Deschutes River), כ-4 קילומטרים מערבית לחרוט.
סכר פירוקלסטי

סכרים פירוקלסטיים נוצרים במערכות ניקוז קיימות אם בהצבה ישירה או בהצטברות של חלקיקים פירוקלסטיים בגדלים שונים המכונים בשם הקיבוצי טפרה. שלא כמו בסכרי לבה, שנוצרים על ידי זרם לבה אחיד בהרכבו הזורם בכוח הכבידה על פני השטח, כשהוא ממלא את קרקעית העמק במישרין ומתקשה במהירות מבחוץ כלפי פנים, סכרים פירוקלסטיים נוצרים על ידי נשירה של חלקיקי טפרה שהרכבם אינו אחיד הנישאים באוויר ומתמצקים על פני השטח באיטיות מהחלק הפנימי כלפי חוץ. הסלעים הפירוקלסטיים מושקעים בצורה נרחבת הן על קרקעית העמק והן על המדרונות הסמוכים שמסביב. העובדה שהחלקיקים נישאים באוויר גורמת לכך שהם אינם מוגבלים למערכת הניקוז הקרובה להר והם עשויים לדלג מעבר לגבולות אגני הניקוז. המרכיבים הייחודיים מאפשרים חלוקה מחודשת מתמשכת שלהם לאחר ההצבה הראשונית שלהם בעזרת כוח המשיכה וזרמי מים. הנפיצות של התפרצויות פירוקלסטיות, הן אנכיות והן אופקיות נעה בין נחשולים בוערים לזרמים לוהטים ועד מפולות חמימות של טפרה. הראשון עשוי לייצר סכר באופן ישיר בעוד שהאחרון נוטה לעבות סכר קיים. למעט במקרים של התפרצות עזה מאוד, ובהכללה, נושרים חלקיקי טפרה גדולה (דוגמת פצצות געשיות) בסמוך ללוע בעוד שהחלקיקים הקטנים יותר (דוגמת אפר געשי) נושרים רחוק יותר כשתפוצת החומרים מושפעת בעיקר ממהירות הרוחות וכיוונן.
הסכר נוצר לראשונה כאשר שכבת החומרים הפירוקלסטיים המצטברת על מדרונות תלולים לאורך זמן הופכת להיות בלתי יציבה וגולשת לתוך נהרות או נחלים. לאורך זמן מתגבשים חומרים פירוקלסטיים לסלע קשה תוך יצירת סוגי סלעים המסווגים כאיגנימבריט, ברקציה או אגלומרט יחד עם סוגים שונים של טוף, והם בדרך כלל בעלי הרכב פלסי. מהרגע שהסכר התבסס לראשונה תלוי אורך החיים שלו ביחס שבין ההתקשות וההתקשחות האיטית שלו לבין יכולת הסחיפה של המים הזורמים, הנגזרת מכמותם וממהירות הזרם, להסיר אותו. טפרה שלא התגבשה מוסרת בקלות על ידי משקעים ומים זורמים, תוך כדי יצירת להאר. מאחורי הסכר עשויים חומרים אלו להצטבר במהירות ולמלא את האגם, במורד הסכר עשויים חומרים אלו לסחוף את מדרון הסכר ואת בסיסו.
אף שקיימות עדויות גאולוגיות לקיומם של סכרים פירוקלסטיים, הם ידועים יותר בהקשר להתפרצויות געשיות מודרניות ועיקר המחקר בנושא מתבסס עליהן. דוגמאות לסכרים פירוקלסטיים מרחבי העולם כוללים את הסכרים שנוצרו מהתפרצות הר הגעש אל צ'יצ'ון (El Chichón) במקסיקו והר הגעש קרימסקי (Карымская сопка) בקמצ'טקה שברוסיה. לאגם טאאל, קלדרה באי לוזון שבפיליפינים שבמרכזה שוכן הר הגעש טאאל, היה בעבר פתח לים סין המזרחי שסכר פירוקלסטי שנוצר מההתפרצות העזה של הר הגעש טאאל ב-1749 סגר. הסכר קיים גם כיום ופני האגם נמצאים כיום בגובה של 3 מטרים מעל פני הים. אגם ניוס שבצפון קמרון התפרסם ב-1986 כאשר רעידת אדמה גרמה לפליטה של פחמן דו-חמצני שהיה מומס במי האגם, והגז הכבד מהאוויר התפשט במורדות וגרם למותם של 1,700 איש. את מי האגם סוכר סכר פירוקלסטי שחוקרים חוששים כי הוא קרוב להתמוטטות וליצירת שיטפון בזק שעלול לגרום לאבדות בנפש עוד יותר גדולות מאלו של האסון ב-1986.
סכנות

כמו כל הסוגים של סכרים טבעיים, סחיפה או התמוטטות של סכרים געשיים עלולה ליצור שיטפונות קטסטרופליים, זרימת סחופת וגלישות קרקע, תלוי בגודל של האגם שנוצר מאחורי הסכר.
הערות שוליים

↑  עמ' 37-33 ב-Jeremy Schmidt, The Grand Canyon National Park: A Natural History Guide
↑  Harold E. Malde, The Catastrophic Late Pleistocene Bonneville Flood in the Snake River Plain, Idaho
↑  Andrews, Graham D.M., Russell, J. Kelly, and Stewart, Martin L.,  LAHAR FORMATION BY CATASTROPHIC COLLAPSE OF A PYROCLASTIC DAM: HISTORY, VOLUME, AND DURATION OF THE 2360 BP SALAL LAKE, MOUNT MEAGER, BRITISH COLUMBIA, CANADA
↑  El Chichon, Mexico
↑  Tansa Musa, Reuters, Cameroon Dam Nears Collapse, 10,000 Lives at Risk, Environmental Network News,  August 19, 2005
סטימבוי

| --- | --- |

כרזת הסרט
 בימוי:  קצוהירו אוטומו
 תסריט:  קצוהירו אוטומו, סדאיוקי מוראי
 עריכה:  טקאשי סאיאמה
 מוזיקה:  סטיב ג'בלונסקי
 מדינה:  יפן
 חברת הפקה:  סאן רייז
 חברה מפיצה:  טוהו, נטפליקס
 שיטת הפצה:  וידאו על פי דרישה
 הקרנת בכורה:  17 ביולי 2004
 משך הקרנה:  126 דק'
 שפת הסרט:  יפנית
 סוגה:  סרט פעולה, סרט הרפתקאות, סטימפאנק
 הכנסות באתר מוג'ו:   steamboy
 www.steamboy.net
 דף הסרט ב־IMDb
סטימבוי (ביפנית: スチームボーイ) הוא סרט פעולה-הרפתקאות-סטימפאנק מונפש יפני בסגנון אנימה משנת 2004 אשר הופק על ידי אולפן האנימציה סאן רייז. הסרט בוים על ידי קצוהירו אוטומו.
הקרנת הבכורה של הסרט התקיימה ב-17 ביולי 2004 ביפן.
הסרט, אשר הופק בתקציב של 26 מיליון דולרים, היה סרט האנימה היקר ביותר שהופק נכון לאותה העת.
תקציר העלילה

עלילת הסרט מתרחשת בהיסטוריה חלופית של המאה ה-19 בבריטניה בתקופה בה המדינה הייתה בעיצומה של המהפכה התעשייתית. העלילה מתמקדת בממציא הצעיר ריי סטים בן ה-13 המתגורר בעיר מנצ'סטר. אביו וסבו של ריי הם מדענים שהמציאו בעבר את מנועי הקיטור.
בעודו ממתין לשובם של אביו וסבו, השוהים במשך חודשים רבים בארצות הברית שם הם עורכים מחקרים מתקדמים על מנועי הקיטור, ביום אחד ריי מקבל בדואר חבילה מסתורית המכילה מכשיר קטן המכונה "כדור קיטור". ללא ידיעתו של ריי, ההמצאה הופכת למוקד סכסוך בין שני פלגים המעוניינים להשתלט על מקור האנרגיה רב העוצמה שכדור הקיטור מסוגל להפיק.
מדבבים

| דמות | מדבבים> בגרסה היפנית | מדבבים> בגרסה האנגלית |
| --- | --- | --- |
| ג'יימס ריי סטים | אן סוזוקי | אנה פאקין |
| אדי סטים | מסאנה טסוקאיאמה | אלפרד מולינה |
| סקרלט אוהרה סנט ג'ונס | מנאמי קונישי | קארי וולגרן |
| לויד סטים | קאטסואו נאקאמורה | פטריק סטיוארט |
| אמה | סאנה קובאיאשי | פולה ניומן |
| אימו של ריי | קייקו אייזאווה | קים תומסון |
פסקול

הפסקול של הסרט הולחן על ידי סטיב ג'בלונסקי.
הערות שוליים

↑  THEM Anime Reviews 4.0 - Steamboy, www.themanime.org
סאקו אוליסך

סאקו אוליסך (נולד ב-5 ביוני 1990) הוא כדורגלן עבר ליברי ששיחק בעמדת הקשר.
קריירה

אוליסך נולד במונרוביה בירת ליבריה, ובגיל צעיר עבר למשפחה מאמצת בניגריה. הוא התחיל לשחק כדורגל בקבוצת הילדים של אבדאיי המקומית ובגיל 16 עבר למיטיולן הדנית. ב-26 באוקטובר 2008 ערך את הופעת הבכורה שלו בקבוצה הבוגרת בהפסד 0–3 לברונדבי. ביולי 2009 הושאל לצסק"א מוסקבה הרוסית. ב-4 באוקטובר 2009 ערך את הופעת הבכורה שלו בצסק"א מוסקבה בליגה נגד קובאן קרסנודאר ובמשחק זה אף כבש את שער הבכורה שלו בקריירה. בדצמבר של אותה שנה חתם במועדון ל-5 שנים. בתחילת עונת 2010 התקשה לקבל דקות משחק במקום מילוש קראסיץ' שזכה למקום בהרכב. בקיץ של אותה עונה, עזב קראסיץ' ליובנטוס ואוליסך תפס את מקומו בהרכב וזכה עם צסק"א בגביע בסיום העונה. בינואר 2013 הושאל לפאוק סלוניקי לעונה וחצי. ביולי 2014 הושאל שוב הפעם ל[קובאן קרסנודאר לחצי עונה. בתום עונת 2014/2015 עזב את צסק"א לאחר שהחוזה שלו הסתיים. באוגוסט 2015 חתם באל-גארפה הקטרית, בה לא שיחק כלל. ב-2016 חתם באסטרה ג'יורג'יו מליגת העל הרומנית, בה גם לא שיחק, ובסוף חתם בדאליין ייפאנג מליגת העל הסינית, בה שיחק 10 משחקים ועזב את הקבוצה..
בשנת 2020 חזר לשחק כדורגל כאשר חתם ב-LISCR הליברית.
קריירה > נבחרת לאומית

אוליסך העביר את רוב חייו כניגרי, אך בספטמבר 2010 זומן לסגל נבחרת ליבריה. ב-5 בספטמבר 2010 ערך את הופעת הבכורה שלו בנבחרת ואף הבקיע את שער הבכורה שלו בנבחרת במשחק שנגמר בתיקו 1-1 נגד זימבבואה במסגרת מוקדמות גביע אפריקה לאומות 2012. ב-2014 פרש מהנבחרת.
הערות שוליים

↑  网易体育, 大连一方续约多名大将 曝旅欧飞翼重回母队怀抱 _手机网易网, 3g.163.com, ‏2016-12-08
סטפורד קריפס

סר ריצ'רד סטפורד קריפס (אנגלית: Richard Stafford Cripps;‏ 24 באפריל 1889 - 21 באפריל 1952) היה דיפלומט ומדינאי בריטי. קריפס, המזוהה עם חוגי השמאל הבריטי ועם מפלגת הלייבור, שימש כשר במספר ממשלות, ובין היתר שימש כשר הממונה על הייצור האווירי בזמן מלחמת העולם השנייה וכשר האוצר של בריטניה בין השנים 1947–1950. קריפס נשא גם בתפקידים דיפלומטיים חשובים, ובין היתר שימש כשגריר בריטניה בברית המועצות בעת הפלישה הנאצית ב-1941, והיה בעל תפקיד חשוב בהידוק הברית בין בריטניה וברית המועצות בעת המלחמה, וכן שימש כשליחו המיוחד של וינסטון צ'רצ'יל להודו, בשנת 1942, במשלחת שנועדה למצוא פתרון למתחים האתניים בין ההינדים והמוסלמים, שכישלונה היווה אבן דרך חשובה בדרך לעצמאות הודו ופקיסטן.
מוצא ונעורים, קריירה מוקדמת

סטפורד קריפס נולד בלונדון למשפחה בעלת מעמד ואמצעים. אביו, סיר צ'ארלס אלפרד קריפס, היה חבר פרלמנט מטעם המפלגה השמרנית הבריטית, שעוטר בתואר האצולה לורד פארמור, ובשלב מאוחר בחייו חצה את הקווים והפך לחבר מפלגת הלייבור. אמו הייתה אחותה של הסופרת הסוציאליסטית ביאטריס וב.
קריפס זכה לחינוך מעולה. הוא למד בווינצ'סטר קולג' ובאוניברסיטת לונדון. בתחילה התכוון להיות לכימאי חוקר, אך לאחר השלמת התואר בכימיה, המשיך ללימודי משפטים והיה לעורך דין. הוא הוסמך כעורך דין בשנת 1912. בתקופת מלחמת העולם הראשונה לא שירת בצבא, בשל דעותיו הפציפיסטיות, אך שימש כנהג אמבולנס בחזית צרפת.